Bosna i Hercegovina Tel/fax: 031/762-701, tel. 031/763- 439

FEDERACIJA BOSNE I HERCEGOVINE

**ŽUPANIJA POSAVSKA**

**Ministarstvo gospodarstva, rada i prostornog uređenja**

-----------------------------------------------------------------------------------------------------------------

Broj: 09 - 19 - 340/21

Odžak, 12.05.2021. godine

Na temelju članka 70. Zakon o organizaciji organa uprave u Federaciji BiH ( „Službene novine Federacije BIH“, broj: 35/05) i članka 6. (1) i (2) Pravilnika o načinu imenovanja i radu Povjerenstava za davanje stručne ocjene u postupku izdavanja urbanističke suglasnosti („Narodne novine Županije Posavske“, broj: 6/21), Ministarstvo gospodarstva, rada i prostornog uređenja Županije Posavske, o b j a v lj u j e

**JAVNI POZIV ZA PODNOŠENJE PRIJAVA ZA IMENOVANJE**

**ŽUPANIJSKOG POVJERENSTVA ZA DAVANJE STRUČNE OCJENE U POSTUPKU IZDAVANJA URBANISTIČKE SUGLASNOSTI**

**PREDMET JAVNOG POZIVA**

**I**

1. Pozivaju se sve zainteresirane stručne osobe da podnesu prijave za imenovanje Županijskog Povjerenstva za davanje stručne ocjene u postupku izdavanja urbanističke suglasnosti, ( u daljem tekstu: Povjerenstvo) sukladno članku 65. Zakona o prostornom uređenju Županije Posavske ( „Narodne novine Županije Posavske“, broj: 6/16 i 10/19), ( u daljem tekstu: Zakon) i članka 40. 1) Zakona o prostornom planiranju i korištenju zemljišta na nivou Federacije BiH ( „Službene novine Federacije BiH“, broj: 2/06, 72/07, 32/08, 4/10, 13/10 i 45/10).
2. Članovi Povjerenstva se imenuju se na period od četiri (4) godine.
3. Županijsko Povjerenstvo broji tri (3) stalna i dva (2) zamjenska člana. Zamjenski članovi rade u Povjerenstvu u ovisnosti od postojanja sukoba nadležnosti kod članova koji su na bilo koji način uključeni u upravni postupak tijekom rješavanja po zahtjevu investitora za izdavanje urbanističke suglasnosti, kao i u odsustvu nekog od stalnih članova Povjerenstva.

**PRAVO UČEŠĆA U JAVNOM POZIVU**

**II**

Na Javni poziv se mogu prijaviti stručne osobe iz oblasti prostornog planiranja, urbanizma, arhitekture, građevinarstva, prometa, geodezije, vodoprivrede, zaštite okoliša, poljoprivrede, stambeno – komunalnog gospodarstva, i sl. koje zadovoljavaju sljedeće uvjete:

* imaju stalno prebivalište na području Županije Posavske;
* imaju završen VII stupanj stručne spreme ili završen drugi stupanj Bolonjskog procesa školovanja i stečenih najmanje 240 ECTS bodova;
* najmanje pet ( 5) godina radnog iskustva u struci i
* položen strukovni ispit.

**NADLEŽNOSTI POVJERENSTVA**

**III**

1. Nadležnosti Povjerenstva su propisane člankom 65. Zakona i odnose se na davanje stručne i argumentirane ocjene o tome da li su planirane promjene u prostoru iz članka 65. stavak (2) Zakona usuglašene sa Prostornim planom Županije Posavske, ili, u nedostatku istog, sa prostornim uvjetima za planiranje na predmetnom području, kao i zakonima kojima je regulirano korištenje i uporaba prirodnih resursa i propisima donesenim na temelju tih zakona, a koji izravno ili neizravno uređuju odnose u prostoru.
2. Županijsko Povjerenstvo daje stručnu ocjenu i u slučajevima iz članka 40. stavak (1) Zakona o prostornom planiranju i korištenju zemljišta na nivou Federacije BiH ( „Službene novine Federacije BiH“, broj: 2/06, 72/07, 32/08, 4/10, 13/10 i 45/10) za područja za koja nije donesen planski dokument, posebno provedbeni planski dokument, a kada urbanističku suglasnost izdaje federalni organ uprave.
3. Stručna ocjena Povjerenstva sadrži neophodne elemente za definiranje urbanističko – tehničkih i drugih uvjeta za planiranu promjenu i zahvat na predmetnom području.
4. U cilju donošenja odgovarajuće stručne ocjene, zauzimanja ispravnog stava i sveobuhvatne analize zahtjeva te mogućnosti za njegovo rješavanje, Povjerenstvo vrši obilazak područja i lokacije na kojoj se planiraju promjene, radi uvida u stupanj izgrađenosti užeg i šireg područja, odnosno radi uvida u vjerodostojnost dostavljenih podataka i odnosa planirane promjene u prostoru u odnosu na postojeće stanje u tom prostoru ( području).

**PRIJAVA NA JAVNI POZIV**

**IV**

1. **Zainteresirane stručne osobe podnose prijavu sa obveznim podacima:**

* **točna adresa stanovanja,**
* **broj telefona ( mobilni i fiksni),**
* **točno ispisan e-mail stručne osobe**
* **podatak o trenutnoj uposlenosti ( naziv poslodavca).**

1. **Uz prijavu iz stavka (1) ove točke potrebno je priložiti sljedeću dokumentaciju:**

* **Uvjerenje o prebivalištu na području Županije Posavke;**
* **Diploma o završenom VII stupnju stručne spreme ili završenom drugom stupnju Bolonjskog procesa školovanja i stečenih najmanje 240 ECTS bodova;**
* **Dokaz o radnom iskustvu u struci, iz točke II ovog javnog poziva, ( potvrda ili uvjerenje poslodavca ili više njih, sa pečatom i potpisom poslodavca ili ovlaštene osobe kod poslodavca,**
* **Dokaz ( uvjerenje ili potvrda) o položenom strukovnom ispitu;**
* **CV uz obveznu naznaku uže oblasti za koju se stručna osoba prijavljuje.**

**Doktori i magistri nauke iz oblasti za koju se prijavljuju dostavljaju rješenje o oslobađanju obveze polaganja stručnog ispita, umjesto uvjerenja o položenom strukovnom ispitu.**

**Svi dokumenti koji se dostavljaju u presliku moraju biti ovjereni od strane nadležne općinske službe ili notara.**

**NAČIN PODNOŠENJA PRIJAVE**

**V**

Prijava sa dokazima o ispunjavanju uvjeta iz točke IV (2) podnosi se **isključivo putem pošte u zatvorenoj kuverti na adresu:**

**MINISTARSTVO GOSPODARSTVA, RADA I PROSTORNOG UREĐENJA**

**ŽUPANIJE POSAVSKE**

**Titova b.b.**

**ODŽAK 76 290**

Sa naznakom:

NE OTVARATI – prijava po **„Javnom pozivu za podnošenje prijava za imenovanje**

**županijskog povjerenstva za davanje stručne ocjene u postupku izdavanja urbanističke suglasnosti.“**

Na poleđini zatvorene kuverte naznačiti naziv podnositelja prijave sa adresom.

**KRAJNJI ROK ZA PODNOŠENJE/DOSTAVLJANJE PRIJAVE NA JAVNI POZIV JE 27.05.2021. godine, UZIMAJUĆI I PRIJAVE SA POŠTANSKIM PEČATOM NAJKASNIJE SA NAVEDENIM DATUMOM.**

**JAVNI POZIV JE OBJAVLJEN NA SLUŽBENOJ INTERNET STRANICI VLADE ŽUPANIJE POSAVSKE** [**www.zupanijaposavska.ba**](http://www.zupanijaposavska.ba)**., I NA SLUŽBENOJ STRANICI I OGLASNOJ PLOČI OPĆINE DOMALJEVAC-ŠAMAC, ODŽAK, ORAŠJE.**

**NAČIN IMENOVANJA ČLANOVA POVJERENSTVA**

**VI**

1. Provjeru ispunjavanja uvjeta za članove Povjerenstvaće obaviti Povjerenstvo za izbor koje imenuje Predsjednik Skupštine Županije Posavske.
2. Konačno imenovanje Povjerenstva vrši Skupština Županije Posavske na prijedlog Vlade Županije Posavske, odnosno Ministarstva gospodarstva, rada i prostornog uređenja.

**VII**

Članovima Povjerenstva pripada naknada za rad sukladno Odluci o načinu imenovanja i utvrđivanju visine naknade za rad radnih tijela koja imenuje Vlada Županije Posavske i rukovoditelji županijskih tijela državne službe („Narodne novine Županije Posavske“, broj: 4/19), a isti se obračunavaju se na teret podnositelja zahtjeva za izdavanje urbanističke suglasnosti.

**VIII**

**TROŠKOVI PODNOŠENJA PRIJAVE I OSTALE ODREDBE**

Ministarstvo zadržava pravo da poništi Javni poziv.

Ministarstvo ne snosi nikakve troškove učesnicima u postupku Javnog poziva, a prispjela dokumentacija neće se vraćati.

Dodatne informacije u svezi ovog Javnog poziva mogu se dobiti isključivo putem e-maila [gospodarstvo@zp.gov.ba](mailto:gospodarstvo@zp.gov.ba).

**MINISTARSTVO GOSPODARSTVA, RADA**

**I PROSTORNOG UREĐENJA**